《登内相素轩公聚景楼》
明代·童轩

高架城楼远市暄，满前风景似桃源。斜阳语燕晴穿巷，流水浮鸥日到门。

四面青山都近屋，一林黄叶半依村。几陪内相叨清宴，却笑山翁醉习园。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。